กทม.ร่วม CAT ผุดแอปกทม.คอนเน็ก
เว็บไซต์สำนักงานประชาสัมพันธ์กรุงเทพมหานคร,แจ้งรถติด, ฝนตก,น้ำท่วม, ร้องทุกข์-พร้อมเปิดดาวน์โหลด พ.ย.นี้,ที่ศาลาว่าการ กทม. เมื่อวันที่ 31 ส.ค. พล.ต.อ.อัศวิน ขวัญเมือง ผู้ว่าฯ กทม. เป็นประธานพิธีลงนามความร่วมมือโครงการ Bangkok Connect ระหว่าง พ.อ.สรรพชัย หุวะนันทน์ กรรมการผู้จัดการใหญ่ บมจ. กสท โทรคมนาคมหรือ CAT และ นพ.พิชญา นาควัชระ รองปลัด กทม. โดย พล.ต.อ.อัศวินกล่าวว่า แอปพลิเคชัน กทม. Connect จะเป็นอีกช่องทางหนึ่งที่เชื่อมโยงชีวิตทุกคนให้ง่ายขึ้นโดยให้ทุกข้อมูลที่คนกรุงเทพฯต้องการ มารวมกันเป็นหนึ่งเดียวใน กทม. Connect อาทิ การแจ้งข้อมูลข่าวสาร ข่าวด่วน ข่าวดี การบริการต่างๆ รวมไปถึงการแนะนำสถานที่ท่องเที่ยว ทั้งในเมืองและตามย่านชุมชนต่างๆ ร้านค้า ร้านอาหารอร่อยจาก 50 เขตทั่ว กทม. การแจ้งเตือนฝนตก น้ำท่วม น้ำประปาไม่ไหล ไฟฟ้าดับ สภาพการจราจรแบบ Real time รวมทั้งการร้องทุกข์ต่างๆ เป็นต้น,ด้าน พ.อ.สรรพชัยกล่าวว่า CAT พร้อมที่จะสนับสนุนงานออกแบบและพัฒนาระบบโมบายล์เนทีฟแอปพลิเคชันให้เป็นสื่อกลางในการสื่อสารระหว่างกรุงเทพมหานครและประชาชนในพื้นที่ โดยจะจัดบุคลากรเข้าร่วมทีมเพื่อดำเนินการด้านจัดการเนื้อหา และข้อมูลต่างๆที่จะใช้ในการเผยแพร่ข้อมูลข่าวสาร ตลอดจนจัดการด้านสื่อมัลติมีเดีย รวมถึงข้อมูลทางเทคนิคตลอดระยะเวลาโครงการ ซึ่งคาดว่าจะใช้เวลาพัฒนาและพร้อมเปิดให้ประชาชนดาวน์โหลดใช้งานได้ประมาณเดือน พ.ย. ทั้งนี้ CAT ตั้งใจที่จะนำบริการด้านดิจิทัลและสื่อสารโทรคมนาคมประเภทต่างๆ ที่มีอยู่มาใช้ในการพัฒนาแอปพลิเคชัน กทม. Connect ให้เกิดประสิทธิภาพสูงสุด เพื่อสนับสนุนกรุงเทพมหานครในการก้าวสู่การเป็น มหานครแห่งเอเชีย และสามารถสร้างเสริมคุณภาพชีวิตที่ดียิ่งขึ้นให้กับชาวกรุงเทพฯ.
พล.ต.อ.อัศวิน ขวัญเมือง ผู้ว่าฯ กทม. เป็นประธานพิธีลงนามความร่วมมือโครงการ Bangkok Connect ระหว่าง พ.อ.สรรพชัย หุวะนันทน์ กรรมการผู้จัดการใหญ่ บมจ. กสท โทรคมนาคมหรือ CAT
Bangkok Connect,อัศวิน ขวัญเมือง,สรรพชัย หุวะนันทน์,แอปพลิเคชัน,กทม. Connect,ข่าวทั่วไป